Source: http://finlex.fi/fi/laki/alkup/1958/19580299
Timestamp: 2020-02-24 15:38:36+00:00
Document Index: 4803413

Matched Legal Cases: ['§2', '§3', '§4', '§5', '§6', '§7', '§8', '§9', '§10', '§11', '§12', '§13', '§14', '§15', '§16', '§17', '§18', '§19', '§20', '§21', '§22', '§23', '§24', '§25', '§26', '§27', '§28', '§29', '§30', '§31', '§32', '§33', '§34', '§35', '§36', '§37', '§38', '§39', '§40', '§41', '§42', '§43', '§44', '§45', '§46', '§47', '§48', '§49', '§50', '§51', '§52']

Työturvallisuuslaki 299/1958 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1958 › 299/1958
Annettu Helsingissä 28. päivänä kesäkuuta 1958
Tätä lakia sovelletaan, siten kuin asetuksella säädetään, myös:
1) virkasuhteen perusteella suoritettavaan työhön;
2) työhön, jota oppilas koulussa, laitoksessa tai opetuskursseilla opiskellessaan suorittaa, jos tähän työhön liittyy olennainen tapaturman tai sairastumisen vaara;
3) työhön, jota asevelvollinen puolustusvoimain määräyksestä suorittaa; sekä
4) työhön, jota rangaistus-, ojennus- tai huoltolaitoksessa taikka sairaalassa tai niihin verrattavassa muussa laitoksessa pidettävä tai hoidettava henkilö suorittaa.
1) työhön, jonka suorittaja elää vakinaisesti työnantajan taloudessa ja on hänelle tai hänen aviopuolisolleen sukua suoraan takenevassa tai etenevässä polvessa tahi on hänen ottolapsensa tai ottovanhempansa tahi jonkun tässä tarkoitetun puoliso, ellei työnantajalla ole tässä työssä säännöllisesti muitakin työntekijöitä;
2) työhön, jota työntekijä tekee kotonaan tai muutoin sellaisissa olosuhteissa, ettei voida katsoa työnantajan asiaksi valvoa sen järjestelyä, kuitenkin niin, että tällaiseenkin työhön on sovellettava 39 §:n säännöksiä;
3) kotitaloustyöhön työnantajan kodissa; eikä
4) laivatyöhön, ellei se ole 5 §:ssä tarkoitettua työtä.
Milloin kaksi tai useampi henkilö, jotka eivät ole 3 §:n 1 kohdassa tarkoitetussa suhteessa toisiinsa, suorittaa yhteisessä yrityksessään työtä, on heihin sovellettava, mitä tässä laissa työnantajasta säädetään, vaikkei yrityksessä työskentelekään 1 §:ssä tarkoitettuja työntekijöitä.
Kiinteistön tai rakennuksen omistaja tai se, joka hallitsee kiinteistöä, sen osaa tai siihen kuuluvaa nautintaoikeutta, taikka koneiden tahi laitteiden valmistaja, maahantuoja tai luovuttaja tahi tavarakollin laivaaja tai lähettäjä taikka se, joka itsenäisenä yrittäjänä harjoittaa koneiden tai laitteiden asentamista, on, vaikkei olekaan työnantaja, velvollinen noudattamaan, mitä tämän lain 40― 43 §:ssä säädetään.
Virallisen syyttäjän tai valtion ammattientarkastajan taikka työnantajain tai työntekijäin keskusjärjestön pyynnöstä on työneuvoston ratkaistava, onko työtä pidettävä sellaisena, johon tätä lakia on sovellettava, niin myös kysymykset siitä, onko lain 4, 5 tai 6 §:ää sovellettava.
Työnantajan ja työntekijän yleiset velvollisuudet.
Työnantajan on tarkoin otettava varteen kaikki, mikä työn laatuun, työolosuhteisiin, työntekijän ikään, sukupuoleen, ammattitaitoon ja hänen muihin edellytyksiinsä katsoen kohtuudella on tarpeellista työntekijän suojelemiseksi joutumasta työssä alttiiksi tapaturmille tai saamasta työn johdosta haittaa terveydelleen.
Työntekijän on tarkoin noudattava, mitä hänen velvollisuudekseen tässä laissa ja sen nojalla annettavissa järjestysohjeissa määrätään, niin myös noudatettava jäljempänä tarkoitettuja suojeluohjeita ja käytettävä hänelle tapaturmien ja terveyden haitan estämiseksi määrättyjä suojeluvälineitä sekä muutoinkin noudatettava työssä tarpeellista varovaisuutta.
Työnantajan ja työntekijäin on yhteistoiminnassa pyrittävä ylläpitämään ja tehostamaan työturvallisuutta työpaikalla.
Terveydellisiä määräyksiä.
5) ruokailua varten varattua ja sisustettua huonetilaa ja, jollei työpaikalla ole saatavissa valmistettua ruokaa, laitteita mukana tuodun ruoan ja juoman lämpimän säilyttämistä tai lämmittämistä varten;
7) milloin erityiset olosuhteet niin vaativat, oleskelutilaa vapaa- ja odotusaikojen viettämistä varten.
Työntekijäin käyttöön tarkoitettujen huonetilojen osalta on soveltuvin kohdin noudatettava, mitä työhuoneen ilmanvaihdosta, valaistuksesta, lämpötilasta, kosteudesta ja puhtaudesta sekä paloturvallisuudesta jäljempänä säädetään.
Kun työtä suoritetaan paikalla, missä ei ole riittävästi saatavissa asuntoja työntekijöille niin lähellä työpaikkaa, että heidän voidaan kohtuudella vaatia käyvän siellä yöpymässä, on työnantajan järjestettävä työntekijöille työpaikalle tai sen läheisyyteen tarpeelliset asumukset, erikseen miehille ja erikseen naisille.
Työhuoneen tilavuus.
Työhuoneessa tulee olla tarpeeksi tilaa työntekijäin työskentelyä ja liikkumista varten sekä työn laatuun nähden riittävästi ilmatilaa, kuitenkin vähintään kymmenen kuutiometriä kuitakin työntekijää kohti. Ilmatilaa laskettaessa otetaan työhuoneen korkeudesta huomioon enintään kolme ja puoli metriä.
Lämpötila ja kosteus.
Erityinen kosteus, veto, lämpötila, valo ja säteily.
Pöly, savu, kaasu ja höyry.
Työ, jonka jossakin vaiheessa syntyy pölyä, savua, kaasua tai höyryä työntekijää vahingoittavassa tai häiritsevässä määrässä, on, mikäli mahdollista, suoritettava erillisessä huoneessa tai rakennelmassa taikka sijoitettava työn sellainen vaihe suljettuun laitteeseen. Pöly, savu, kaasu tai höyry on tarkoituksenmukaisella tavalla riittävässä määrin tehtävä vaarattomaksi tai koottava ja poistettava. Jollei pölyn savun, kaasun tai höyryn haittaavaa vaikutusta voida poistaa, on niiden leviäminen työpaikan ympäristöön estettävä.
Terveydelle vaaralliset aineet.
Milloin työssä joudutaan käsittelemään myrkyllistä tai muuta terveydelle vaarallista ainetta tai milloin työolosuhteista muutoin saattaa aiheutua myrkytyksen, tartunnan taikka hapen puutteen vaaraa, on tarpeellisiin suojelutoimenpiteisiin ryhdyttävä. Jollei tällaisilla toimenpiteillä vaaraa voida riittävässä määrin poistaa, on vaarallinen aine korvattava muulla aineella.
Melu, tärinä ja ilmanpaine.
Työssä, jossa työntekijä on alttiina voimakkaalle melulle tai tärinälle, on hänen suojelemisensa järjestettävä sopivalla tavalla. Jollei melun tai tärinän haittaavaa vaikutusta voida vaati poistettavaksi rakenteellisilla tai muilla teknillisillä keinoilla tai työmenetelmää muuttamalla, on sellainen työ, mikäli mahdollista, sijoitettava erityiseen työhuoneeseen tai -paikkaan taikka siten järjestettävä, että melu tai tärinä aika ajoin vähenee tai keskeytyy.
Samoin on tarpeellisiin suojelutoimenpiteisiin ryhdyttävä, kun työtä suoritetaan sellaisen ilmanpaineen alaisena, josta työntekijän terveydelle saattaa aiheutua haittaa, tai kun työntekijä joutuu työskentelemään olosuhteissa, joissa ilmanpaine saattaa huomattavasti vaihdella.
Järjestys ja puhtaus.
Henkilökohtaiset suojeluvälineet.
Työntekijän tulee huolellisesti hoitaa hänen käyttöönsä annettua henkilökohtaista suojeluvälinettä sekä viipymättä ilmoittaa siinä ehkä ilmenneistä vioista ja puutteellisuuksista työnantajalle tai tämän edustajalle.
Määräaikainen työskentely terveellisemmissä olosuhteissa ja työajan lyhentäminen.
Työhuoneistossa tulee olla riittävä määrä selvästi havaittavia ja helposti luoksepäästäviä maanpinnalle ulkoilmaan saakka ulottuvia turvallisia poistumis- tai pelastautumisteitä, jotka on aina pidettävä vapaina. Työhuoneistosta pois johtavien ovien tulee olla sisäpuolelta helposti avattavia ja yleensä ulospäin aukeavia.
Työntekijöille on annettava tarpeelliset suojeluohjeet tulenkäyttelystä, tulenvaaraa aiheuttavasta työskentelystä, tulenvaarallisten tai räjähtävien aineiden käsittelemisestä ja säilyttämisestä, tuuletuslaitteiden tarkoituksenmukaisesta käyttämisestä palon sattuessa, paloilmoituksesta, palokunnan hälyttämisestä, palo-ovien sulkemisesta ja nopeasta poistumisesta tarvittaessa ynnä muista tulipalon varalta tai sen sattuessa kullakin työpaikalla vallitsevien olosuhteiden mukaan varteen otettavista toimenpiteistä.
Sähköjohdot ja -laitteet.
Putoamis-, liikenne- ja hukkumisvaara.
Sellaisissa paikoissa, joissa työntekijät työtä suorittaessaan tai liikkuessaan saattava pudota taikka esineet pudotessaan tai kaatuessaan voivat heitä vahingoittaa, tulee työn laatuun katsoen olla tarkoituksenmukaisia kaiteita, aitauksia, suojakatoksia tai muita turvallisuuslaitteita. Työntekijöille on järjestettävä turvallinen pääsy työskentelypaikoille. Lattiat, portaat ja käytävät on pidettävä sellaisessa kunnossa, ettei liukastumis- tai kompastumisvaaraa ole.
Milloin kuljetuslaitteet taikka kuljetettavat tai liikkeellä olevat esineet saattavat aiheuttaa vaaraa työntekijöille, on järjestettävä suojatilat, merkinantojärjestelmiä tai sopivia suojalaitteita.
Työpaikalla, missä hukkumisen vaara on olemassa, tulee sopivassa paikassa olla aina saatavissa tarkoituksenmukaiset hengenpelastuslaitteet.
Jollei 1 momentissa tarkoitettujen laitteiden suojeluteknillisestä tarkastuksesta ole erikseen säädetty, voidaan ne määrätä ennen käyttöön ottamista ja sen jälkeen määräajoin tarkastettaviksi.
Koneiden ja voimansiirtolaitteiden voitelu, puhdistus ja korjaus sekä hihnojen paneminen hihnapyörille tai niiltä irroittaminen saadaan, jollei sitä muutoin voida tehdä vaarattomasti, suorittaa ainoastaan koneen seisoessa. Koneen käynnissä ollessa ei sen korjausta saa suorittaa muu kuin siihen erityisesti perehtynyt henkilö, jonka tulee käyttää tarkoitukseen sopivia välineitä ja suojalaitteita.
Räjähtävät, tulenarat ja syövyttävät aineet.
Opetus ja ohjeet.
Työtä, josta saattaa aiheutua erityistä tapaturman tai sairastumisen vaaraa taikka palonvaaraa, ei tilapäisestikään saa suorittaa muu kuin huolellinen ja siihen pätevä henkilö tai tällaisen henkilön välittömän valvonnan alaisena muu työntekijä.
Viat ja puutteellisuudet.
Työntekijän on viipymättä ilmoitettava työnantajalle tai tämän edustajalle niistä käytössään tai hoidettavanaan olevissa koneissa, laitteissa tai työvälineissä ilmenevistä vioista tai puutteellisuuksista, joista saattaa aiheutua tapaturman tai sairastumisen vaaraa.
Milloin työntekijäin lukumäärä taikka työn laatu tai muut työolosuhteet niin vaativat, tulee työpaikalla olla ainakin yksi ensiavun antamiseen perehtynyt henkilö sekä siihen sopiva huonetila.
Naisen sekä lapsen ja nuoren henkilön käyttäminen työhön.
Naista älköön käytettäkö kaivostyöhön verrattavaan työhön maan alla. Muutoin on naisen käyttämisestä työhön tämän lain lisäksi voimassa, mitä siitä erikseen on säädetty.
Työntekijän kotona tehtävä työ.
Eräiden muiden kuin työnantajien velvollisuudet.
Koneen, välineen tai muun teknillisen laitteen valmistajan, maahantuojan tai myyjän taikka henkilön, joka luovuttaa sellaisen esineen toisen käyttöön, on huolehdittava siitä, että esinettä, kun se jätetään maassa käyttöön otettavaksi tai myytäväksi tahi asetetaan nähtäväksi, seuraa sen tavallista käyttöä varten tarpeelliset suojalaitteet, samoin kuin siitä, ettei se muutoinkaan, kun sitä työssä käytetään, tarpeettomasti aiheuta työntekijälle tapaturman eikä sairastumisen vaaraa. Esineen ohella tulee olla saatavissa asianmukaiset ohjeet sen asentamista, käyttöä ja hoitoa varten.
Sen, joka itsenäisenä yrittäjänä toimittaa koneen, välineen tai laitteen asentamisen, on huolehdittava siihen kuuluvien suojalaitteiden saattamisesta asianmukaiseen kuntoon ja muutoinkin noudatettava sellaisesta asentamisesta ehkä annettuja määräyksiä ja ohjeita.
Tavarakolli, jonka kokonaispaino on tuhat kiloa tai enemmän ja joka toimitetaan alukseen edelleen kuljetettavaksi, on ennen alukseen lastaanista laivaajan tai, jos lastaaminen tapahtuu valtakunnan ulkopuolella, lähettäjän toimesta varustettava selvästi näkyvällä ja pysyvällä merkinnällä, joka ilmaisee kollin kokonaispainon kiloina.
Maanomistajan, joka korvausta vastaan yleisesti luovuttaa maasta otettavaksi soraa tai muuta sellaista ainetta, on, jollei työnantajan kanssa ole toisin sovittu, valvottava ja huolehdittava siitä, ettei ottopaikka käy vaaralliseksi. Milloin maanomistaja on vuokra- tai muulla sopimuksella luovuttanut sen maa-alueen hallinnan, josta ainesta otetaan, toiselle, on tämä velvollisuus haltijalla.
Milloin työn katsotaan aiheuttavan erityistä sairastumisen vaaraa, valtioneuvosto voi määrätä, että työnantajan on kustannuksellaan toimitutettava työntekijäin lääkärintarkastus määrätyssä ajassa työhön ottamisen jälkeen ja että lääkärintarkastus on uusittava määräajoin työsuhteen kestäessä tai ammattientarkastajan niin määrätessä. Työntekijä älköön kieltäytykö alistumasta tässä tarkoitettuun lääkärintarkastukseen.
Jos lääkärintarkastuksessa osoittautuu, että työntekijällä erityisen herkkyyden, rakenteellisen heikkouden tai muun henkilökohtaisen syyn takia on ilmeinen alttius saada 1 momentissa tarkoitetusta työstä vaaraa terveydelleen, älköön häntä sellaiseen työhön käytettäkö.
Sosiaaliministeriö voi lääkintöhallitusta kuultuaan antaa tarkempia määräyksiä tämän lain nojalla toimitettavista lääkärintarkastuksista, niin myös vahvistaa lääkärintarkastuksista annettavien todistusten kaavakkeet.
Valtioneuvosto voi antaa järjestysohjeita tämän lain soveltamisesta eri työaloilla sekä vaarallisten koneiden, välineiden, laitteiden ja aineiden käyttämisestä ja tarkastuksesta sekä muita määräyksiä lain täytäntöönpanosta.
Työnantajaa taikka 4―6 §:ssä tarkoitettua henkilöä, joka rikkoo tätä lakia tai sen nojalla annettuja määräyksiä, rangaistakoon sakolla tai, jos asianhaarat ovat raskauttavat, vankeudella enintään kuudeksi kuukaudeksi, jollei siitä muualla laissa ole ankarampaa rangaistusta säädetty.
Sama olkoon laki, jos joku luvattomasti tai ilmaan pätevää syytä poistaa tai turmelee tapaturman tai sairastumisen vaaran välttämiseksi tarkoitetun laitteen taikka ohje- tai varoitusmerkinnän.
Virkamiestä, jonka laiminlyönnistä johtuu, ettei tämän lain säännöksiä hänen johdettavassaan tai alaisessaan työssä noudateta, rangaistakoon, niinkuin 1 momentissa on säädetty.
Jos työnantajan tai 5 taikka 6 §:ssä mainitun henkilön edustaja havaitaan syypääksi rikkomukseen, eikä sitä samalla voida lukea sen syyksi, jota hän edustaa, rangaistakoon rikkomuksesta ainoastaan edustajaa.
Ennen kuin virallinen syyttäjä nostaa syytteen tämän lain tai sen nojalla annettujen säännösten taikka määräysten rikkomisesta, on hänen, jollei valtion ammattientarkastaja ole ilmoittanut rikkomusta syytteeseen pantavaksi, hankittava asiasta lausunto sanotulta ammattientarkastajalta.
Virallisen syyttäjän tulee hyvissä ajoin ennen kuin syyteasia otetaan tuomioistuimessa käsiteltäväksi, ilmoittaa siitä asianomaiselle ammattientarkastajalle.
Edellä 1 momentissa tarkoitettujen pakko- ja täytäntöönpanokeinojen käyttäminen älköön myöskään estäkö syyllisen tuomitsemista tämän lain mukaiseen rangaistukseen.
Tämä laki tulee voimaan 1 päivänä tammikuuta 1959, ja sillä kumotaan 28 päivänä maaliskuuta 1930 annettu työturvallisuuslaki (104/30), työturvallisuudesta alusten lastausja purkaustyössä 2 päivänä elokuuta 1946 annettu laki (607/46), määräysten antamisesta autovajoista ja muista huoneista, joissa moottoriajoneuvoja säilytetään, käytetään tai korjataan, 6 päivänä marraskuuta 1942 annettu laki (843/42) sekä aluksilla kuljetettavien raskaiden kollien painon merkitsemisestä 10 päivänä kesäkuuta 1932 annettu laki (217/32), kuitenkin niin, että edellä kumottujen työturvallisuuslain ja työturvallisuudesta alusten lastaus- ja purkaustyössä annetun lain nojalla aikaisemmin annetut valtioneuvoston päätökset ovat edelleen noudatettavina, kunnes niitä asianomaisessa järjestyksessä muutetaan tai ne kumotaan.
Helsingissä 28. päivänä kesäkuuta 1958
1§2§3§4§5§6§7§8§9§10§11§12§13§14§15§16§17§18§19§20§21§22§23§24§25§26§27§28§29§30§31§32§33§34§35§36§37§38§39§40§41§42§43§44§45§46§47§48§49§50§51§52§